Jeffrey Williams

Jeffrey Nels Williams (sündinud 18. jaanuaril 1958) on NASA astronaut ja endine Ameerika Ühendriikide maaväe ohvitser.

Williams lõpetas 1980. aastal Ameerika Ühendriikide Sõjaväeakadeemia, saades maaväe ohvitseriks. Aastatel 1987-1992 töötas ta Johnsoni kosmosekeskuses ning õppis seejärel katselenduriks. Ta lahkus maaväest 2007. aastal olles koloneli auastmes.

Williams valiti NASA astronaudiks 1996. aastal. Williamsi esimene missioon toimus 2000. aastal kui ta oli missiooni STS-101 missiooni spetsialist. 2006. aastal oli ta 13. ekspeditsiooni liige. Aastatel 2009-2010 oli ta 21. ekspeditsiooni liige ja 22. ekspeditsiooni komandör. 2016. aastal oli Williams 47. ekspeditsiooni liige ja 48. ekspeditsiooni komandör.

Viited

Ameerika Ühendriikide astronaudid
Ameerika Ühendriikide sõjaväelased
Sündinud 1958